Diari Oficial de la Generalitat Valenciana


Sumari del DOGV 4519, del 11-06-2003 (2003/6772)

ORDE de 6 de juny de 2003, de la Conselleria de Benestar Social, per la qual es convoquen 26 beques per a la realització de pràctiques de perfeccionament formatiu en les distintes unitats administratives de l'esmentada Conselleria.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4519

Data del DOGV
:   11-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6772


Data del document
:   06-06-2003

Organisme emissor
:   Conselleria de Benestar Social

Tipus de document
:   Ordre

Descriptors 

:   * professió de la informàtica
    * assignació per estudis
    * professió de la informació
    * professió jurídica
    * ajuda pública
    * professió de la comunicació
    * sociologia
    * ciència econòmica
    * suport econòmic
    * metge

ORDE de 6 de juny de 2003, de la Conselleria de Benestar Social, per la qual es convoquen 26 beques per a la realització de pràctiques de perfeccionament formatiu en les distintes unitats administratives de l'esmentada Conselleria. [2003/X6772]
  
La Conselleria de Benestar Social convoca la concessió de 26 beques per a la realització de pràctiques professionals, a fi de facilitar la formació complementària, l'adquisició de noves aptituds i l'especialització i el perfeccionament curricular de jóvens universitaris, en l'àmbit de l'administració pública valenciana.
  
D'altra banda i a fi d'ampliar la protecció social s'ha reservat una quota per a persones amb discapacitats físiques i sensorials.
  
L'anterior actuació es troba recollida en els objectius i les activitats del programa 311.10 Direcció i Servicis Generals, i n'hi ha prou consignació pressupostària en la Llei de Pressupostos de la Generalitat Valenciana per a l'exercici de 2003.
  
En virtut de les facultats que em conferix el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar concurs públic per a la concessió de 26 beques per a la realització de pràctiques de perfeccionament formatiu en determinades unitats administratives de la Conselleria de Benestar Social i aprovar les bases que regulen esta convocatòria i que apareixen en l'annex primer i el model d'instància en l'annex segon.
  
Article 2
  
Les ajudes tindran un import màxim global de 108.240 euros, que s'imputaran a càrrec de l'aplicació pressupostària 91.07.98.444.89.2, línia de subvenció T 1819 del pressupost de la Generalitat Valenciana per a l'any 2003.
  
Article 3
  
Correspondrà al secretari general de la Conselleria de Benestar Social la resolució de la convocatòria, així com la facultat d'adoptar les resolucions necessàries per al seu desenrotllament i la seua execució, donant compliment allò que disposa l'article cinqué, punt 1, apartat h) del Decret 108/1992, de 6 de juliol, del Govern Valencià, pel qual es regula la concessió de beques i en la Resolució del conseller de Benestar Social de 30 de gener del 2001.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Contra la present Orde podrà interposar-se recurs potestatiu de reposició davant el conseller de Benestar Social, en el termini d'un mes des de la seua publicació, segons els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu, d'acord amb el que preveu els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, dins del termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 6 de juny de 2003
  
El conseller de Benestar Social,
  
RAFAEL BLASCO CASTANY
  
ANNEX I
  
Bases de la convocatòria per a la concessió de 26 beques per a la realització de pràctiques professionals en les distintes unitats administratives de la Conselleria de Benestar Social.
  
Primera. Objecte
  
Les beques tenen com a objecte facilitar la formació complementària, l'adquisició de noves aptituds i l'especialització i el perfeccionament curricular de jóvens universitaris, en l'àmbit de l'administració pública valenciana.
  
Segona. Requisits dels sol·licitants
  
Podran optar a l'obtenció d'una beca els que reunisquen els següents requisits:
  
- Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals realitzats per la Comunitat Europea i ratificats per Espanya, siga d'aplicació la lliure circulació de persones.
  
- Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà en el procés de selecció.
  
- Residir a la Comunitat Valenciana.
  
- No patir malaltia o defecte físic que impedisca l'acompliment de la beca.
  
- Estar en possessió de la titulació o estudis universitaris expressats en la base tercera, segons la classe de beca que se sol·licite.
  
El compliment temporal dels requisits s'entendrà referit a la data de finalització del termini de presentació de sol·lic
  
ituds.
  
Tercera. Nombre de beques, classes i titulació exigida
  
Els aspirants, hauran d'estar en possessió de la titulació que a continuació s'expressa, segons la classe de beques que sol·liciten:
  
Classe A: llicenciats/as en Dret: Nombre de beques: 11
  
Classe B: llicenciats/as en Ciències Econòmiques: Nombre de beques: 2
  
Classe C: llicenciats/as en Documentació: Nombre de beques: 1
  
Classe D: llicenciats/as en Medicina: Nombre de beques: 2
  
Classe E: llicenciats/as en Sociologia: Nombre de beques: 1
  
Classe F: llicenciats/as en Ciències de la Informació - especialitat periodisme: Nombre de beques: 5
  
Classe G: persones que hagen superat els estudis de primer cicle (tres primers cursos aprovats) de: enginyeria superior o tècnica en informàtica o llicenciatura en informàtica. Nombre de beques: 4
  
A fi d'ampliar la protecció social, almenys dos de les beques de les convocades s'han previst per a la seua provisió per persones amb discapacitat física o sensorial, per a això hauran de tindre acreditada l'esmentada qualificació de minusvalidesa en un grau igual o superior al 33%.
  
Total beques convocades: 26
  
Quarta. Dotació, duració i pagament de les beques
  
Les beques de classe A, B, C D, E i F estan dotades cada una d'elles amb 842 euros i les de classe G estan dotades amb 781 euros. D'elles es practicaran les retencions legals oportunes, sent l'import total de les 26 beques de 108.240 euros, que es pagaran a càrrec de l'aplicació pressupostària 70.53.83.827.16.8, línia de subvenció T 1819 del pressupost de la Generalitat Valenciana per a l'any 2003.
  
L'import de la beca es pagarà mensualment, previ certificat del cap del Servici on el/la becari/a realitze la pràctica.
  
El període de duració de les beques començarà el dia indicat en la Resolució de la present convocatòria, la qual serà publicada en el Diari Oficial de la Generalitat Valenciana, i finalitzarà el 31 de desembre del 2003. No obstant això, l'esmentat període podrà prorrogar-se a l'exercici 2004 i fins a un màxim de 12 mesos, tot incloent-hi el període de pròrroga, sempre que existisca consignació pressupostària adequada i suficient en el pressupost de la Generalitat Valenciana per a l'esmentat exercici.
  
Cinquena. Formalització i termini de presentació de sol·licituds:
  
Les persones aspirants a la beca presentaran en el termini de 15 dies hàbils a comptar des de l'endemà de la publicació de la present orde en el Diari Oficial de la Generalitat Valenciana, una sol·licitud, segons model que es detalla en l'annex segon. Els candidats hauran de presentar esta sol·licitud en el registre general de la Conselleria (Passeig Albereda, 16, de València) i en les direccions territorials de la Conselleria de Benestar Social d'Alacant, Castelló i València (síties en la c/ del Teatre, 37, Plaça de Mª Agustina, 1 i Av. Baró de Càrcer, 36, respectivament) o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant junt amb la fotocòpia compulsada del seu document nacional d'identitat (DNI) o document d'identificació d'estrangeria (NIE), la següent documentació que acredite els mèrits al·legats:
  
- En el cas de no tindre la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats als quals, en virtut de tractats internacionals realitzats per la Comunitat Europea i ratificats per Espanya, siga d'aplicació la lliure circulació de persones
  
- Documentació suficient que acredite que l'aspirant residix a la Comunitat Valenciana.
  
- Documentació adequada que acredite que no patix malaltia o defecte físic que impedisca l'acompliment de la beca.
  
- Documentació adequada que acredite que el candidat té cobertura sanitària.
  
- Currículum, en què es farà constar les dades personals, data i lloc de naixement, domicili a efectes de notificacions, telèfons, correu electrònic, així com les dades acadèmiques i professionals i una fotografia tamany carnet de l'aspirant.
  
- Fotocòpia compulsada del títol o expedient acadèmic - o del depòsit de les taxes per a l'expedició del títol, si és procedent- i certificat oficial de qualificacions ?o fotocòpia compulsada- amb expressió de la seua nota mitjana, d'acord amb el Reial Decret 1.497/87, de 27 de novembre.
  
- Certificats o acreditacions de les circumstàncies que proven la preparació de la persona candidata.
  
- Memòria, d'una extensió màxima de 10 folis sobre el tema que més endavant es precisarà.
  
Tots els mèrits que s'al·leguen hauran de ser acreditats documentalment, per mitjà d'original o de fotocòpia compulsada, en el moment de presentació de les sol·licituds. No es tindrà en compte cap mèrit al·legat i que no estiga justificat documentalment.
  
El compliment temporal dels mèrits s'entendrà referit a la data de finalització del termini de presentació de sol·licituds.
  
Serà causa d'exclusió l'incompliment dels requisits assenyalats en el base segona. Si la documentació aportada no tinguera els certificats i les acreditacions assenyalades en la present convocatòria, es requerirà a l'interessat perquè, en un termini de deu dies naturals, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició.
  
Durant este termini d'esmena no s'admetrà documentació relativa a mèrits que no hagen sigut al·legats durant el termini de presentació de sol·licituds.
  
Sisena. Selecció dels concursants.
  
Per a l'examen de sol·licituds de la beca, es constituirà una Comissió Avaluadora, que elaborarà l'oportuna proposta d'adjudicació de les beques, en el termini de dos mesos des de la finalització del termini de presentació de les sol·licituds.
  
L'esmentada Comissió adaptarà el seu funcionament al que establix la present convocatòria i, de manera subsidiària, a la Llei de Procediment Administratiu. Estarà presidida per la Secretaria General Administrativa.
  
En formaran part com a vocals: el cap de l'Àrea de Planificació, la cap del Servici de Gestió Administrativa, el cap del Servici d'Informàtica i el cap del Servici de Formació i Qualitat en Recursos Humans.
  
Com a secretari de la Comissió participarà un tècnic de l'Àrea de Planificació, amb veu però sense vot.
  
Els membres de la Comissió Avaluadora podran ser assessorats, en qualsevol cas, pel personal tècnic o professional que es considere necessari, que podrà assistir-hi amb veu però sense vot.
  
A efectes organitzatius i a fi d'agilitzar el procés de selecció els membres de la Comissió podran delegar la seua presència en les reunions que es realitzen i la Comissió Avaluadora podrà dividir-se en subcomissions amb un quòrum mínim de tres membres que avaluen la documentació aportada. Estes actuacions s'incorporaran per la Comissió en un Acta definitiva.
  
La selecció dels becaris es donarà per la puntuació obtinguda per l'aplicació del següent barem:
  
- Expedient acadèmic. Es valorara amb relació a la qualificació mitjana, ?conforme al que estipula l'annex I del RD 1.497/87, de 27 de novembre- fins a 3 punts, de la manera següent :
  
aprovat: 1 punt
  
notable: 2 punts
  
excel·lent: 3 punts
  
- Altres mèrits acadèmics: altres titulacions, màsters, i cursos, assistències a jornades: fins a 1,50 punts.
  
- Coneixements de valencià: fins a 0,50 punts, d'acord amb el següent barem:
  
nivell oral: 0,10 punts
  
nivell elemental: 0,15 punts
  
nivell mitjà: 0,30 punts
  
nivell superior: 0,50 punts
  
- coneixements d'altres idiomes, tenint especial consideració els oficials de la Unió Europea: fins a 2 punts.
  
- Memòria: fins a 5 punts, en la qual, en un màxim de 10 folis, es desenrotllarà un tema sobre els següents aspectes:
  
Beques classe A: ?Responsabilitat social corporativa en l'empresa?.
  
Beques classe B: ?Impacte dels fons europeus en els Pressupostos de la Conselleria de Benestar Social?.
  
Beques classe C: ?Diseny i Administració de BD amb contingut temàtic propi de la DG de la Dona?.
  
Beques classe D: ?Possibilitats d'integració laboral de persones amb discapacitats físiques?.
  
Beques classe E: ?Impacte de l'augment de la població dependent en el model social europeu amb especial referència a Espanya?.
  
Beques classe F: ?Com convertir una Residència de majors en notícia d'interés públic?.
  
Beques classe G: ?Diseny d'una xàrcia amb servidors de BD, servidors d'Aplicacions, servidors Web, servidors FTP, usuaris interns i usuaris externs descrivint els elements de seguretat i redundància necessaris- o ?Integració d'Aplicacions utilitzant XML i Web Services: Posar un exemple d'integració entre una Aplicació d'una Residència per a la tercera edat, amb dades dels residents i dels professionals i una Aplicació de consolidació de dades d'un grup de residències en un altre sistema?.
  
Setena. Procediment de Selecció.
  
El procés de selecció tindrà les següents fases:
  
A la vista dels documents efectivament acreditats la Comissió Avaluadora valorarà els mèrits que d'aquells es deduïsquen, d'acord amb els criteris i barems establits en les bases cinquena i sisena.
  
Igualment es procedirà amb l'avaluació de la Memòria, especialment en els aspectes de ?creativitat i posada en pràctica- així com «claredat i capacitat de síntesi en la seua exposició». Respecte a les memòries referides a les beques de «classe A», es valorarà a més el coneixement del Dret comparat europeu.
  
Una vegada obtinguda la puntuació provisional de tots els aspirants, s'exposarà la llista ordenada segons la puntuació obtinguda, en el tauler de la Conselleria i de les seues direccions territorials, durant 10 dies per a la fase d'al·legacions.
  
Una vegada finalitzat el procés de selecció, la Comissió Avaluadora elaborarà una proposta de concessió de beques que contindrà la relació de beneficiaris i una borsa de reserva, per orde de puntuació, per al cas de produir-se alguna renúncia o abandó.
  
Huitena. Concessió
  
El secretari general de la Conselleria de Benestar Social dictarà en un termini de quinze dies una Resolució, a la vista de la Proposta de la Comissió Avaluadora, en què s'adjudiquen les beques i es constituïsca la borsa de reserva a què es referix la base setena.
  
La Conselleria de Benestar Social es reserva la facultat de deixar deserta totalment o parcialment, l'adjudicació de les beques convocades i d'interpretar el contingut d'estes bases.
  
La resolució de concessió es publicarà en el Diari Oficial de la Generalitat Valenciana, acte que, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, produirà els efectes de notificació als interessats.
  
Sense perjuí de l'anterior, la resolució s'inserirà en els taulers de la Conselleria de Benestar Social i de les direccions territorials de la Conselleria.
  
Novena. Obligacions dels becaris.
  
La condició de becari no implica cap vinculació laboral o administrativa amb la Conselleria de Benestar Social i la seua concessió i aprofitament serà incompatible amb el gaudi d'altres beques, ajudes o treballs que suposen concurrència amb l'objecte i dedicació de les presents o que impedisca el compliment de les obligacions com a becari.
  
A fi de verificar el compliment del que disposa l'apartat anterior, les persones adjudicatàries de les beques hauran de presentar, amb anterioritat a la data d'inici del seu acompliment, una declaració responsable ?el model de la qual figura com a annex tercer- expressiva de les següents circumstàncies personals:
  
- Estar al corrent de les obligacions fiscals i complir amb les bases de la convocatòria i la resta de normes que resulten d'aplicació.
  
- No ser beneficiari de cap altra beca que poguera concedir-se per a la mateixa o semblant activitat.
  
- No ser beneficiari d'ajudes i no mantindre relació laboral que suposen concurrència amb l'objecte i dedicació de les presents.
  
Seran obligacions dels/les becaris/es:
  
1. Començar amb el gaudi de la beca el dia que s'assenyale.
  
2. Exercir l'activitat, objecte d'esta convocatòria, davall la supervisió del cap del Servici en què realitze la beca, d'acord amb la distribució que organitze l'òrgan que exercix la tutela, amb un horari màxim de 35 hores setmanals per a les beques de classes A, B, C, D, E i F; i de 30 hores setmanals per a les beques de classe G.
  
3. Presentar un informe dins dels 15 dies posteriors al terme de cada semestre natural, que contindrà la menció de les activitats i estudis realitzats en el període.
  
El secretari general de la Conselleria, assignarà als becaris als distints departaments i servicis administratius. Els caps del Servici on exercisca les seues tasques el becari ordenaran les activitats i delimitaran el nombre d'hores presencials d'estos durant el funcionament dels servicis, perquè en quede acreditada l'assistència, tot això segons els criteris dels seus servicis i la formació que tinga el becari. A més, programaran les activitats que ha de desenrotllar en el departament, actuant com a tutor formatiu i n'avaluaran l'activitat en la forma que es considere més convenient, atenent a les seues característiques.
  
L'incompliment pel becari o becària de les seues obligacions podrà donar lloc a la privació de la beca pel temps que quedara de gaudi, sense perjuí de les altres responsabilitats que resultaren exigibles.
  
Davant de les incidències, renúncies, abandons o incompliments que deixen vacant una beca, es procedirà a cobrir esta segons l'orde establit en la borsa de reserva que resulte del procés de selecció.
  
Amb el previ informe de la Comissió Avaluadora, el secretari general resoldrà les incidències que es produïsquen durant el període de gaudi de les beques a proposta del cap o la cap de la unitat administrativa on exercisca el becari les seues funcions, i podrà deixar-les sense efecte, mitjançant l'audiència de l'interessat, en els supòsits d'incompliment de les obligacions, no realitzar l'activitat que va motivar la concessió o deixar de reunir els requisits exigits en la present convocatòria.
  
En el cas d'existir disponible pressupostari suficient, el secretari general de la Conselleria podrà disposar l'assignació de noves beques d'acord amb la borsa de reserva prioritzada existent.
  
Deu. Beneficis